S-815/2012

Mál þetta, sem þingfest var 16. nóvember sl. og dómtekið samdægurs, var höfðað með ákæru lögreglustjórans á höfuðborgarsvæðinu, dagsettri 16. október 2012 á hendur s-kk-þgf I-kk-þgf Á-kk-þgf, kt. 000000-0000, Lyngholti 17, Reykjanesbæ,

„fyrir fíkniefnalagabrot, með því að hafa þriðjudaginn 15. maí 2012, haft í vörslum sínum að hluta til í sölu og dreifingarskyni 2,78 g af hassi, 7,93 g af kannabislaufum og 293,04 g af maríhúana, sem lögreglumenn fundu við leit á heimili ákærða.

Brot þetta telst varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk 2,78 g af hassi, 7,93 g af kannabislaufum og 293,04 g af maríhúana, sem lagt var hald á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á kr. 342.000, en peningarnir eru ætlaður ágóði af sölu fíkniefna, skv. 7. mgr. 5. gr. sömu laga og 69. gr. b. almennra hegningarlaga nr. 19/1940, sbr. breytingarlög.“

Ákærði kom fyrir dóminn við þingfestingu málsins ásamt skipuðum verjanda sínum og játaði brot sitt fyrir dóminum. Þá samþykkti ákærði kröfu um upptöku. Er játning ákærða í samræmi við önnur gögn málsins og verður hann sakfelldur fyrir brot sitt. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða, hafði verið gefinn kostur á að tjá sig um lagaatriði og ákvörðun refsingar. Verjandi ákærða krafðist vægustu refsingar sem lög leyfa.

Verður ákærða því gerð refsing fyrir brot það sem hann hefur verið sakfelldur fyrir nú en hún er réttilega heimfærð til refsiákvæða.

Samkvæmt sakarvottorði sem liggur frammi í málinu hefur ákærða einu sinni verið gerð refsing fyrir brot gegn ávara og fíkniefnalögum en með sátt þann 15. ágúst 2008 var ákærða gert að greiða 28.000 krónur í sekt til ríkissjóðs vegna þess brots.

Með hliðsjón af því magni með ákærði var með og dómaframkvæmd, þykir refsing ákærða hæfilega ákveðin fangelsi í þrjá mánuði. Með hliðsjón af sakaferli ákærða og skýlausrar játningar hans þykir rétt að skilorðsbinda refsinguna þannig að hún skal niður falla að liðnum þremur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940. Ákærði skal sæta upptöku á ofangreindum efnum eins og í dómsorði segir. Þá skal ákærði með vísan til 218. gr. laga nr. 88/2008 greiða allan sakarkostnað, sem er samtals 25.100 krónur, samkvæmt yfirliti um sakarkostnað og þóknun skipaðs verjanda hans, Á-kk-ef J-kk-ef hdl. fyrir dómi 100.400 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf I-kk-nf Á-kk-nf, kt. 000000-0000, skal sæta fangelsi í þrjá mánuði en fresta skal fullnustu refsingar og skal hún niður falla að liðnum þremur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði skal sæta upptöku á 2,78 g af hassi, 7,93 g af kannabislaufum, 293,04 g af maríhúana, og 342.000 krónum.

Ákærði greiði allan sakarkostnað sem er samtals 125.500 krónur, þar með talda þóknun skipaðs verjanda hans, Á-kk-ef J-kk-ef hrl. 100.400 krónur að meðtöldum virðisaukaskatti.

Á-kvk-nf G-kvk-nf.